Mandag morgen og formiddag må bilister på vej mellem Støvring og Skørping væbne sig med tålmodighed eller tage en anden vej. Buderupholmvej er nemlig spærret, efter at en gyllevogn er væltet på Buderupholmvej ved Kirkevej. Politiet fik meldingen om den væltede gyllevogn klokken 7.43, og ifølge vagtche Bent Højgaard er vejen spærret i begge retninger på ubestemt tid, da man venter på en bjærgningsvogn. Indtil da må bilister køre af den gamle Hobrovej, for at komme fra Skørping til Støvring - eller omvendt.

Referat:
En gyllevogn er væltet på Buderupholmvej mellem Skørping og Støvring, og vejen er spærret på ubestemt tid.